খন্দকের যুদ্ধ
খন্দকের যুদ্ধ () বা আহযাবের যুদ্ধ () ৫ হিজরিতে (৬২৭ খ্রিষ্টাব্দ) সংঘটিত হয়। এসময় ২৭দিন ধরে আরব ও ইহুদি গোত্রগুলি মদিনা অবরোধ করে রাখে। জোট বাহিনীর সেনাসংখ্যা ছিল প্রায় ১০,০০০ এবং সেসাথে তাদের ৬০০ ঘোড়া ও কিছু উট ছিল। অন্যদিকে মদিনার বাহিনীতে সেনাসংখ্যা ছিল ৩,০০০।
গোলাম মোস্তফা (বীর প্রতীক)
১৯৭১ সালের ১ আগস্ট সীমান্তের ওপারে মুক্তিযোদ্ধা শিবিরে গুপ্তচর মারফত খবর যায়, নাগেশ্বরী থেকে কয়েকজন সেনা কর্মকর্তা শেষ রাতে গাড়িতে করে ভুরুঙ্গামারী আসবে। রাতে সাধারণত পাকিস্তানি সেনারা খুব কম চলাচল করে। তবে মুক্তিযোদ্ধাদের কাছে মনে হয় এ খবর সঠিক। তাঁরা সিদ্ধান্ত নেন পাকিস্তানি সেনাদের অ্যাম্বুশের। শিবিরে মুক্তিযোদ্ধাদের মধ্য থেকে বাছাই করে দ্রুত প্রায় ৭০ জনের একটি দল গঠিত হয়। মুক্তিযোদ্ধা বেশির ভাগ গণবাহিনীর, কয়েকজন নিয়মিত বাহিনীর। তাঁরা চারটি দলে বিভক্ত। প্রথম, দ্বিতীয় ও তৃতীয় দলে ২০ জন করে, চতুর্থ দলে ১০ জন। মুক্তিযোদ্ধাদের সার্বিক নেতৃত্বে থাকেন গোলাম মোস্তফা ও আখতারুজ্জামান মণ্ডল। মুক্তিযোদ্ধারা অ্যাম্বুশের স্থান নির্ধারণ করেন নাগেশ্বরী-ভূরুঙ্গামারীর মাঝামাঝি আন্ধারীঝাড় নামক স্থানকে। সেখানে উত্তর দিকে বাঁশঝোপের কাছে পাকা সড়কে তাঁরা অ্যান্টিট্যাংক মাইন বসানোর সিদ্ধান্ত নেন। বাঁশঝোপ থেকে ফুলকুমার নদ সিকি মাইল পশ্চিমে। বিপজ্জনক পরিস্থিতির উদ্ভব হলে মুক্তিযোদ্ধারা দ্রুত নদী অতিক্রম করে ওপারে অবস্থান নিতে পারবেন। তৃতীয় দল মধ্যরাতে সড়কে মাইন স্থাপন করে। এরপর গোলাম মোস্তফাসহ মুক্তিযোদ্ধারা অদূরে অপেক্ষায় থাকেন। মাইন বিস্ফোরিত হওয়ামাত্র তাঁরা পাকিস্তানিদের ওপর আক্রমণ চালাবেন। তারপর সময় গড়াতে থাকে। ভোর চারটা বা সাড়ে চারটার দিকে মুক্তিযোদ্ধারা দূরে একটি গাড়ির হেডলাইটের আলো দেখতে পান।